**ZMLUVA O DIELO**

uzatvorená podľa § 536 a násl. zákona č. 513/91 Zb. Obchodný zákonník

v znení neskorších predpisov

**Zmluvné strany**

* 1. Objednávateľ

**Mesto Košice**

so sídlom: Trieda SNP 48/A, 040 11 Košice

štatutárny orgán: Ing. Jaroslav Polaček, primátor

IČO: 00691135

DIČ: 2021186904

IČ DPH: SK 2021186904

Bankové spojenie: Prima banka Slovensko a.s., pobočka Košice

IBAN: SK72 5600 0000 0004 4248 2043

(ďalej len „**Objednávateľ**“)

* 1. Zhotoviteľ

**......................................................**

so sídlom ......................................

štatutárny orgán: ..................................... – .................

IČO: ....................................

DIČ: ....................................

IČ DPH: ....................................

Bankové spojenie: ....................................

IBAN: ....................................

(ďalej len „**Zhotoviteľ**“)

Objednávateľ a Zhotoviteľ ďalej spoločne aj ako „**zmluvné strany**“ a samostatne ako „**zmluvná strana**“

**Čl. I.**

**Preambula**

1. Zmluvné strany uzatvárajú túto zmluvu (ďalej tiež „**Zmluva**“ alebo „**ZoD**“) na základe výsledku vyhodnotenia prieskumu trhu pre zákazku s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) na predmet zákazky „**Modernizácia a výmena 30 ks rozvádzačov verejného osvetlenia na území mesta Košice**“ vyhlásenej dňa ........... na základe Výzvy na predkladanie ponúk zverejnenej vo vestníku ÚVO dňa ......č.......... pod značnou.........

**Čl. II**

**Predmet plnenia**

* 1. Zhotoviteľ sa zaväzuje za podmienok dohodnutých v tejto Zmluve zrealizovať odstránenie nevyhovujúceho havarijného stavu odberných miest vybraných rozvádzačov verejného osvetlenia (ďalej aj len „**RVO**“) na území mesta Košice, ktoré bude realizované ich prestavbou, renováciou, výmenou a modernizáciou (ďalej len „**Predmet zmluvy**“ a/alebo „**Dielo**“).
  2. Zhotoviteľ sa zaväzuje za účelom realizácie Predmetu zmluvy vykonať stavebné práce - výmenu 30 ks neriadených rozvádzačov verejného osvetlenia (RVO) za diaľkovo riadené so systémom efektívneho riadenia verejného osvetlenia, ktorý umožňuje diaľkovo ovládať elektromerové rozvádzače verejného osvetlenia a dohliada na prevádzkové parametre siete verejného osvetlenia, spolu s podporou pre integráciu nabíjačiek elektromobilov so zdieľaným napájaním s verejným osvetlením. Zoznam RVO, ktoré majú byť modernizované je uvedený v Prílohe č. 1 „Zoznam RVO“, požadované typy RVO sú uvedené v Prílohe č. 2 „Typové rozdelenie RVO“; Špecifikácia požiadaviek na riadiaci systém (RS) – popis RS, požadované funkcionality a dokumenty / certifikáty je uvedený v Prílohe č. 3 a špecifikácia požiadaviek na RVO, požadované certifikáty a dokumenty na rozvádzač verejného osvetlenia je uvedený v Prílohe č. 4 k tejto Zmluve.
  3. Realizácia Predmetu zmluvy zahŕňa aj:

### a) **Demontáž a odstránenie pôvodného RVO:**

### Demontáž RVO, búracie práce betónového základu RVO, prípadne odstránenie kovového základu RVO (rozmer základu nad povrchom zeme 1.2m x 0.48m x 0.7m), potrebné búranie spevnenej betónovej plochy, prípadne odstránenie podkladu nespevnenej plochy (viď fotodokumentácia), odvoz sute, zeminy a vybúraných hmôt, poplatok za uloženie a zneškodnenie sute, zeminy a odpadu;

b) **Elektromontážne práce a materiál:**

**Elektromontážne práce:** Ukončenie vodiča v elektromerovej skrini (RE) a RVO -zapojenie, Ukončenie káblov v RE a RVO, Montáž RVO, Montáž RE, Montáž káblov, Montáž káblových spojok, Zapojenie uzemňovacieho drôtu, Montáž uzemňovacích svoriek, Pomocné a podružné výkony, Doprava materiálu na miesto.

**Materiál:** Rozvádzač RVO s riadiacou jednotkou pre vzdialený monitoring vrátane požadovanej výzbroje RVO, Elektromerová skriňa RE pre priame (polopriame) 3-f meranie vrátane požadovanej výzbroje, Kábel CYKY, AYKY, Koncovka NN, Káblové oko hliníkové lisovacie, Káblové spojky so spojovačmi, Uzemňovací drôt FeZn D10, Uzemňovacie svorky, Zatváracie štítky, Potrebný podružný materiál, Poistková vložka;

c) **Zemné práce:**

Vytýčenie existujúcich inžinierských sietí pred výstavbou podľa jednotlivých stanovísk, Ručné hĺbenie káblovej ryhy 35cm širokej a 90cm hlbokej, Potrebný zhutnený zásyp, Osadenie prefabrikovaného základu do zeminy, Úprava terénu;

d) **Ostatné:** Inžinierska činnosť, Autorský dozor projektanta, Nepredvídané elektro práce, Možné prevádzkové vplyvy, Vypracovanie projektovej dokumentácie pre každý RVO a RE, Revízna správa pre každý RVO a RE, Protokol o kusovej skúške pre každý RVO a RE, Porealizačné zameranie každého RVO a RE.

* 1. Zhotoviteľ sa zaväzuje realizovať Dielo v rozsahu podľa bodu 2.2 a 2.3 vo vlastnom mene a na vlastnú zodpovednosť podľa platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, ktoré sú platné na území Slovenskej republiky.
  2. Zhotoviteľ zabezpečí vedenie stavebného denníka počas celej realizácie Diela.
  3. Objednávateľ sa zaväzuje, že riadne dokončené Dielo prevezme a zaplatí za jeho zhotovenie dohodnutú cenu. Dielo sa bude odovzdávať v zmysle článku IX. tejto ZoD.

**Čl. III**

**Termín plnenia**

* 1. Termín plnenia predmetu Zmluvy podľa čl. II je **najneskôr do** **120 dní** odo dňa nadobudnutia účinnosti tejto ZoD. Zmluvné strany si písomne dohodnú harmonogram realizácie prác pre jednotlivé RVO.
  2. Miestom dodania a realizácie predmetu ZoD je umiestnenie RVO v intraviláne mesta

Košice. Presný zoznam umiestnenia RVO je uvedený v Prílohe č. 1 tejto ZoD – Zoznam RVO.

* 1. Zhotoviteľ sa zaväzuje zrealizovať práce na realizácii Predmetu zmluvy pri jednotlivých RVO v čo najkratšom čase od odovzdania staveniska. Trvanie jednotlivých čiastkových plnení sa vopred dohodne medzi Objednávateľom a Zhotoviteľom (zo strany Zhotoviteľa bude navrhnutý a Objednávateľom schválený harmonogram) pri odovzdaní staveniska, a to tak, aby bola dodržaná maximálna lehota na realizáciu Diela uvedená v bode 3.1 tejto Zmluvy.
  2. Zhotoviteľ oznámi na základe vopred dohodnutého a schváleného harmonogramu ukončenie prác na jednotlivých RVO Objednávateľovi, ktorý zvolá preberacie konanie za účasti zástupcov obidvoch Zmluvných strán.
  3. Dodržanie času vykonania a plnenia Diela zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto Zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
  4. Zhotoviteľ je povinný ihneď písomne oboznámiť Objednávateľa zápisom do stavebného denníka o vzniku akejkoľvek udalosti, ktorá bráni alebo sťažuje vykonanie diela   
     s dôsledkom hroziaceho omeškania termínu plnenia.
  5. Ak Zhotoviteľ zrealizuje Dielo, resp. jeho dohodnutú časť a pripraví ho na odovzdanie pred dohodnutým termínom plnenia, zaväzuje sa Objednávateľ dielo prevziať aj v skoršom ponúknutom termíne, bez nároku Zhotoviteľa na finančné zvýhodnenie.
  6. Ak Zhotoviteľ pre prekážky na strane Objednávateľa alebo v dôsledku okolností, ktoré nebolo možné predvídať v čase uzavretia tejto Zmluvy (vyššia moc – napr. vojna, štrajk, prírodná katastrofa, nepriaznivé poveternostné podmienky a pod., ktoré sú v rozpore s technologickými postupmi a podmienkami pre jednotlivé zabudované systémy na stavbe) nebude môcť plynule alebo vôbec vykonávať práce na zhotovení Diela, termín ukončenia prác sa predĺži o počet dní, počas ktorých sa nemohli realizovať práce na Diele alebo jeho časti. O dobu zdržania sa predĺži termín ukončenia prác. Uvedená skutočnosť bude zapísaná v stavebnom denníku.

**Čl. IV**

**Cena za dielo a platobné podmienky**

* 1. Cena za realizáciu Diela v rozsahu čl. II tejto Zmluvy bola stanovená v súlade   
     s ustanoveniami zákona č. 18/1996 Z. z. o cenách v znení neskorších predpisov a je doložená rozpočtom ZoD, ktorý Zhotoviteľ predložil v rámci prieskumu trhu a tvorí neoddeliteľnú prílohu č. 5 k tejto ZoD. Celková cena za realizáciu Diela je vo výške:

Cena diela bez DPH ................................. Eur

DPH 20% ................................. Eur

Cena diela s DPH ................................. Eur

V prípade, ak Zhotoviteľ nie je platcom DPH a v priebehu realizácie Predmetu zmluvy sa stane platcom DPH, zaväzuje sa, že dohodnutú cenu neprekročí. Zhotoviteľ je povinný dovtedy nevyfakturovanú časť ceny znížiť o výšku DPH.

* 1. Takto dohodnutá celková cena Diela je konečná a obsahuje všetky náklady spojené so zhotovením Diela. V zmluvnej cene sú zahrnuté všetky náklady Zhotoviteľa súvisiace s plnením jeho záväzkov, najmä náklady vynaložené Zhotoviteľom na mechanizáciu, PHM, materiál potrebný na vykonanie Diela, cenu spotrebovaných médií, bezpečnosť, likvidáciu odpadu vzniknutého činnosťou Zhotoviteľa, vrátane nákladov na vybudovanie, prevádzku, údržbu, poistenia počas výkonu prác a demontáž staveniska a zariadení Zhotoviteľa, prepravné, clo, iné dane a poplatky. V zmluvnej cene sú zahrnuté všetky mzdové náklady, náklady na ubytovanie a stravovanie a ďalšie náklady na personál Zhotoviteľa. Okrem zmluvnej ceny podľa bodu 1. tohto článku Zmluvy nemá Zhotoviteľ nárok na náhradu žiadnych výdavkov, nákladov, poplatkov, daní, odvodov ani akýchkoľvek iných platieb, ktoré mu vzniknú podľa alebo v súvislosti s touto Zmluvou resp. na zvýšenie cien. Objednávateľ neposkytne Zhotoviteľovi žiaden preddavok.

Zmluvné strany sa dohodli, že v prípade, ak sa Dielo nebude z akéhokoľvek dôvodu realizovať, Zhotoviteľovi nevzniká právo na žiadne plnenie voči Objednávateľovi, a to najmä právo na odplatu, alebo ušlý zisk alebo zmluvnú pokutu alebo iný typ plnenia.

Cena Diela môže byť zmenená len v prípadoch a spôsobom uvedeným v tomto článku a to formou dodatku k Zmluve.

K faktúram bude uplatňovaná DPH v zmysle platného právneho predpisu 222/2004 Z. z. o dani z pridanej hodnoty v znení neskorších predpisov vrátane aplikácie § 69 ods. 12 písm. j) upravujúceho prenos daňovej povinnosti v prípade dodania stavebných prác vrátane dodania stavby alebo jej časti, ktoré patria do sekcie F osobitného predpisu (štatistická klasifikácia produktov podľa činnosti - klasifikácia CPA).

* 1. Úhrada ceny za vykonané práce bude Objednávateľom realizovaná bezhotovostným spôsobom na základe Zhotoviteľom vystavených faktúr. Zhotoviteľ je oprávnený vystaviť faktúru na základe podpísaného preberacieho protokolu zástupcami obidvoch zmluvných strán a skutočne zrealizovaného rozsahu ZoD. Podpísaný protokol je neoddeliteľnou súčasťou faktúry. Zhotoviteľ bude môcť vystavovať a predkladať faktúry Objednávateľovi raz mesačne.
  2. Faktúra musí obsahovať všetky náležitosti daňového dokladu.

4.8 Lehota splatnosti faktúry je 30 dní od preukázateľného doručenia faktúry Objednávateľovi. Za dátum úhrady sa považuje deň odpísania finančných prostriedkov z účtu Objednávateľa.

4.9 V prípade, že faktúra nebude obsahovať náležitosti uvedené v tejto ZoD alebo bola vystavená v rozpore s ustanoveniami tejto Zmluvy a  s platnými právnymi predpismi, Objednávateľ má právo vrátiť ju Zhotoviteľovi na doplnenie. Vrátením faktúry nastáva prerušenie plynutia jej lehoty splatnosti a nová 30 - dňová lehota splatnosti začne plynúť až dňom doručenia novej opravenej faktúry.

**Čl. V.**

**Záručná doba a zodpovednosť za vady**

5.1. Zmluvné strany si dohodli záručnú dobu na **60 mesiacov** na vykonané a odovzdané Dielo. Záručná doba začína plynúť odo dňa odovzdania a prevzatia diela uvedeného v preberacom protokole alebo jeho časti.

5.2. Dielo má vady, ak nie je zhotovené v súlade s podmienkami stanovenými v tejto ZoD. Vadou sa pre účely tejto Zmluvy rozumie odchýlka v kvalite, rozsahu a parametroch Diela stanovených v tejto ZoD, v technických normách a v právnych predpisoch. Za vady sa pre účely odovzdania a prevzatia Diela považujú aj chýbajúce alebo neúplné doklady, ktoré je Zhotoviteľ povinný doložiť ku dňu odovzdania a prevzatia vykonaných prác a dodávok.

5.3. V prípade zistenia vád Diela v záručnej dobe, má Objednávateľ právo požadovať a Zhotoviteľ povinnosť odstrániť vady bezodplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody Objednávateľ sám alebo prostredníctvom tretej, odborne spôsobilej osoby, je oprávnený Zhotoviteľovi vyúčtovať všetky náklady, ktoré mu v súvislosti s odstránením škôd vznikli. Akákoľvek vada môže byť vyhlásená za odstránenú iba v prípade, že bude Zhotoviteľom odstránená aj všetka škoda, ktorá ňou bola spôsobená.

5.4. Pri zodpovednosti za vady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady. Zhotoviteľ je povinný začať s odstraňovaním prípadných vád predmetu ZoD bezodkladne od uplatnenia písomnej oprávnenej reklamácie Objednávateľa a vady odstrániť v čo najkratšom čase. Termín odstránenia vád sa dohodne písomnou formou. Ak sa ukáže, že vada predmetu plnenia je neodstrániteľná, Zhotoviteľ sa zaväzuje dodať do 14 dní od tejto skutočnosti náhradný predmet plnenia a uhradiť náhradu škody, ak sa zmluvné strany písomne nedohodnú inak

5.5. Ak pôjde o vadu, ktorá by mohla spôsobiť, alebo spôsobila na predmete zmluvy vznik havarijného stavu, Zhotoviteľ sa zaväzuje nastúpiť na odstránenie vád do 24 hodín od ich oznámenia Objednávateľom, ktoré v tomto prípade môže byť telefonicky alebo prostredníctvom e-mailu.

5.6. Zhotoviteľ nezodpovedá za vady Diela, ktoré boli spôsobené porušením povinnosti   
zo strany Objednávateľa. Zhotoviteľ nezodpovedá za vady, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil Objednávateľa a ten na ich použití trval. V prípade, že Zhotoviteľ vykoná Dielo alebo jeho časť prostredníctvom subdodávateľov, zodpovedá za vady Diela tak, ako keby ho vykonal sám.

5.7. Zhotoviteľ je povinný bez zbytočného odkladu odstrániť aj také vady, zodpovednosť   
za vznik ktorých popiera, odstránenie ktorých však neznesie odklad. Úhrada nákladov, spojených s odstránením takýchto vád bude dohodnutá obomi zmluvnými stranami dodatočne.

5.8. V prípade, ak Objednávateľ nereklamoval zjavné vady a nedorobky do skončenia záručnej doby, zaniká zodpovednosť Zhotoviteľa za vady.

**Čl. VI.**

**Podmienky vykonania Diela**

6.1. Zhotoviteľ vykoná Dielo na svoje náklady a na vlastné nebezpečenstvo. Zhotoviteľ zodpovedá za to, že predmet tejto ZoD bude zhotovený v súlade   
so záväzkami tejto ZoD, podľa technických noriem a všeobecne záväzných právnych predpisov platných na území Slovenskej republiky. Zhotoviteľ sa bude riadiť východiskovými podkladmi Objednávateľa, zápismi a dohodami oprávnených pracovníkov zmluvných strán, ako aj rozhodnutiami a vyjadreniami dotknutých orgánov štátnej správy a pri plnení predmetu tejto ZoD postupovať s odbornou starostlivosťou.

6.2. Zhotoviteľ je povinný pri dodávaní Diela dodržiavať a akceptovať všetky náležitosti a pravidlá Objednávateľa v súlade s platnými predpismi, predovšetkým u časti Diela, ktoré má povahu informačných technológií (riadiace systémy verejného osvetlenia a ďalších prvkov Diela, ktoré sa stanú súčasťou informačného systému Objednávateľa) so zákonom č. 95/2019 Z. z. o informačných technológiách vo verejnej správe v znení neskorších predpisov (najmä tak, aby bol dodržaný postup v zmysle § 15 a § 20 zákona) a zákonom č. 69/2018 Z. z. o kybernetickej bezpečnosti (najmä tak, aby bol dodržaný postup v zmysle § 19 zákona).

**Zhotoviteľ najmä**

(1) zabezpečí dokumentáciu vývoja a testovania vrátane používateľskej dokumentácie a administrátorskej dokumentácie,

(2) doplní bezpečnostné požiadavky na informačný systém verejnej správy a predloží správcovi (t. j. Objednávateľovi) návrh bezpečnostných opatrení na naplnenie bezpečnostných požiadaviek pre prostredie, v ktorom bude informačný systém verejnej správy prevádzkovaný minimálne v rozsahu ustanovenom vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy,

(3) preukázateľne odstráni alebo znemožní používanie funkcie informačného systému verejnej správy, ktoré by jemu alebo tretej strane umožňovalo získať neoprávnený prístup do tohto systému a k údajom, ktoré obsahuje.

6.3 Zhotoviteľ informačného systému a siete, ktorá bude zaradená pod základnú službu Objednávateľa, doplní bezpečnostné požiadavky na informačný systém a sieť, a predloží prevádzkovateľovi základnej služby (t. j. Objednávateľovi) návrh bezpečnostných opatrení na naplnenie bezpečnostných požiadaviek podľa vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.

6.4 Objednávateľ sa zaväzuje a zápisom do stavebného denníka odovzdá Zhotoviteľovi stavenisko pre vykonávanie prác zbavené práv tretích osôb. Staveniskom sa rozumie pozemok, na ktorom Zhotoviteľ vykonáva stavebno-montážne práce súvisiace so zhotovením Diela. V zápise o odovzdaní a prevzatí staveniska zbaveného práv tretích osôb budú uvedené všetky doklady, rozhodnutia, povolenia, vyjadrenia odovzdávané Zhotoviteľovi a bude jednoznačne vymedzený rozsah odovzdávaného staveniska. Objednávateľ je povinný odovzdať stavenisko pripravené tak, aby Zhotoviteľ mohol na ňom začať práce v súlade s podmienkami Zmluvy.

6.5 Zhotoviteľ je povinný udržiavať na prevzatom stavenisku poriadok a čistotu. Je povinný odstraňovať odpady a nečistoty vzniknuté z jeho prác a je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

6.6 V prípade výskytu nepredvídateľných okolností tieto Zhotoviteľ bezodkladne písomne oznámi Objednávateľovi. Ďalší postup bude určený po dohode oboch zmluvných strán.

6.7 Zhotoviteľ bude vykonávať Dielo tak, aby nebola spôsobená škoda na cudzích nehnuteľnostiach a majetku, aby nebolo zasahované do práv a právom chránených záujmov vlastníkov susedných nehnuteľností.

6.8 Zhotoviteľ zodpovedá aj za akékoľvek zničenie alebo poškodenie fyzického majetku a osôb, ku ktorému dôjde počas vykonávania Diela alebo ako jeho dôsledku v rámci plnenia tejto Zmluvy.

6.9 Poplatky, prípadne pokuty a majetkové sankcie plynúce z nedodržania stanovených a vzájomne dohodnutých podmienok podľa tejto Zmluvy znáša Zhotoviteľ v plnom rozsahu.

6.10 Zhotoviteľ je povinný počnúc odovzdaním staveniska viesť stavebný denník.   
Do stavebného denníka s dvoma (2) prepismi sa zapíšu všetky skutočnosti, vyplývajúce z tejto ZoD. Stavebný denník počas realizácie Diela musí byť neustále trvale  
na stavbe prístupný.

6.11 Objednávateľ je povinný sledovať obsah stavebného denníka a k zápisom pripojiť svoje stanovisko. Ak stavebný dozor Objednávateľa so záznamom Zhotoviteľa nesúhlasí, je povinný pripojiť k zápisu svoje vyjadrenie do troch (3) pracovných dní. V opačnom prípade sa predpokladá, že s jeho zápisom súhlasí. To isté platí pre námietky Zhotoviteľa voči zápisom Objednávateľa. Objednávateľ má právo robiť si   
zo stavebného denníka fotokópie.

6.12 Záznamy v stavebnom denníku, ktoré majú vplyv na rozsah stavebných prác, cenu Diela, čas plnenia, prípadne ďalšie záväzky tejto ZoD, budú slúžiť ako podklad   
pre vypracovanie prípadných písomných dodatkov k ZoD.

6.13 Modernizované RVO budú implementované do jedného spoločného funkčného riadiaceho systému, z ktorého budú podľa potreby riadené a ovládané. Zhotoviteľ v plnej miere zodpovedá za plnú súčinnosť a kompatibilitu dodaných prvkov rozvádzača so systémom riadenia. V prípade, že sa pri prevádzke preukáže nedodržanie podmienky podľa predchádzajúcej vety, je Zhotoviteľ povinný bezodkladne zaistiť nápravu v plnom rozsahu a na vlastné náklady.

6.14 Zhotoviteľ pre každý RVO vyhotoví projektovú dokumentáciu skutočného stavu a revíznu správu v zmysle platnej legislatívy, ktorú odovzdá Objednávateľovi počas preberacieho konania pre konkrétny RVO.

6.15 Zhotoviteľ zabezpečí všetky rozhodnutia orgánov štátnej správy a dotknutých inštitúcii, potrebné pre vykonanie Diela.

6.16 Stroje, zariadenia, konštrukcie alebo materiál slúžiace k vykonaniu Diela dodá Zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko). Zhotoviteľ si zabezpečí zariadenie staveniska pre potreby rozsahu svojich prác.   
Na stavenisko môžu vstupovať iba poverení zamestnanci Objednávateľa alebo Zhotoviteľa, prípadne nimi poverené tretie osoby. Stavenisko je Zhotoviteľ povinný úplne vypratať v deň protokolárneho odovzdania Diela.

6.17 Zhotoviteľ môže zabezpečiť realizáciu časti Diela alebo vybraných prác prostredníctvom tretích osôb. Zhotoviteľ pritom zodpovedá Objednávateľovi tak, akoby predmet plnenia vykonával sám. Vyhlásenie o subdodávateľoch tvorí Prílohu č. 6 Zmluvy.

6.18 Zhotoviteľ je povinný počas trvania tejto Zmluvy dodržiavať ustanovenia ZVO upravujúce využitie a zmenu subdodávateľov. Zhotoviteľ sa zaväzuje bezodkladne oznámiť akúkoľvek zmenu údajov o subdodávateľoch v rozsahu podľa § 41 ods. 3 ZVO spôsobom podľa tejto Zmluvy. Nesplnenie tejto povinnosti sa považuje za podstatné porušenie Zmluvy. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.

6.19 V prípade, ak má počas plnenia Zmluvy Zhotoviteľ záujem zmeniť alebo doplniť svojich subdodávateľov, je povinný rešpektovať nasledovné pravidlá:

a) subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,

b) subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto dohodou a musí spĺňať rovnaké podmienky, ako pôvodný subdodávateľ (ak boli stanovené), a

c) Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

6.20 Návrh na zmenu subdodávateľa spolu s dokladmi podľa bodu 6.19. c) vyššie a aktualizovaným znením vyhlásenia o subdodávateľoch musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 6.19. vyššie.

6.21 Pre vylúčenie pochybností sa účastníci Zmluvy dohodli, že pre zmenu alebo doplnenie subdodávateľov nie je potrebné uzatvárať dodatok k tejto Zmluve v prípade, ak nový subdodávateľ nemá povinnosť byť zapísaný do registra partnerov verejného sektora a pokiaľ bude dodržaný postup podľa tohto bodu. V prípade subdodávateľov, ktorí majú povinnosť byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov je potrebné uzatvárať osobitný dodatok k tejto dohode, ktorým účastníci Zmluvy aktualizujú vyhlásenie o subdodávateľoch o údaje o novom subdodávateľovi. V prípade zmeny subdodávateľa, ktorá si vyžaduje formu uzatvorenia samostatného dodatku k Zmluve podľa tohto bodu sa pri uzatváraní dodatku zároveň vyhlásenie o subdodávateľoch vždy aktualizuje, a to aj o všetkých subdodávateľoch, ktorí boli zmenení postupom podľa tohto bodu bez potreby dodatku tak, aby bolo vyhlásenie o subdodávateľoch v rámci dodatku vždy aktuálne s uvedením všetkých aktuálnych subdodávateľov.

6.22 Zhotoviteľ je povinný do desiatich (10) dní odo dňa nadobudnutia účinnosti tejto Zmluvy, zriadiť a udržiavať v platnosti počas celej doby trvania Zmluvy poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške 200 000,00 EUR. Zhotoviteľ predloží kópiu uvedenej poistnej zmluvy alebo iný rovnocenný doklad preukazujúci platnosť poistenia podľa tohto bodu najneskôr do desiatich dní odo dňa nadobudnutia účinnosti tejto Zmluvy. Poistná zmluva sa stane súčasťou tejto Zmluvy ako Príloha č. 7.

6.23 V prípade, ak Zhotoviteľ poruší svoju povinnosť zriadiť a/alebo udržiavať poistenie podľa tejto Zmluvy, je Objednávateľ oprávnený poistiť zhotovované Dielo na náklady Zhotoviteľa sám.

6.24 V prípade vzniku poistnej udalosti týkajúcej sa Diela a/alebo majetku Objednávateľa je Zhotoviteľ povinný ihneď písomne alebo emailom informovať Objednávateľa a poistiteľa o poistnej udalosti a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je povinný poskytnúť Objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to Objednávateľ písomne vyzve, zabezpečiť uvedenie Diela a/alebo majetku Objednávateľa do stavu predchádzajúceho poistnej udalosti na svoje náklady, pokiaľ sa účastníci Zmluvy nedohodnú inak; povinnosť Zhotoviteľa bez zbytočného odkladu uviesť Dielo a/alebo majetok Objednávateľa do pôvodného stavu pred poistnou udalosťou nie je dotknutá tým, že poistné plnenie nepokryje náklady na uvedenie Diela a/alebo majetku Objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.

6.25 Ak Zhotoviteľ nesplní povinnosti podľa bodu 6.24 vyššie a dôjde k poškodeniu alebo zničeniu Diela a/alebo majetku Objednávateľa, Zhotoviteľ sa zaväzuje nahradiť Objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením.

**Čl. VII.**

**Zmluvné pokuty**

7.1. Zhotoviteľ môže fakturovať Objednávateľovi úrok z omeškania za neuhradenie faktúry vo výške 0,02 % z neuhradenej sumy za každý aj začatý deň omeškania.

7.2. Pokiaľ Zhotoviteľ nedodrží celkový čas plnenia dojednaný v zmysle tejto Zmluve podľa čl. III., môže Objednávateľ fakturovať Zhotoviteľovi zmluvnú pokutu vo výške 0,0*2* % z nezrealizovanej časti Diela za každý aj začatý deň omeškania.

7.3. Pokiaľ Zhotoviteľ nedodrží termín odstránenia vád a nedorobkov z preberacieho konania, vzniká Objednávateľovi právo na zaplatenie zmluvnej pokuty vo výške   
200,- EUR za každú vadu a každý deň omeškania. Pre vylúčenie pochybnosti zmluvné strany precizujú, že Objednávateľ je oprávnený zmluvnú pokutu uplatňovať pre každú vadu samostatne.

7.4. Pokiaľ Zhotoviteľ nedodrží termín odstránenia vád uplatnených v záručnej dobe, vzniká Objednávateľovi právo na zaplatenie zmluvnej pokuty vo výške 100,- EUR za každú vadu a každý deň omeškania. Pre vylúčenie pochybnosti zmluvné strany precizujú, že Objednávateľ je oprávnený zmluvnú pokutu uplatňovať pre každú vadu samostatne.

7.5. Zhotoviteľ však nie je v omeškaní po dobu, ktorú nemohol svoju povinnosť splniť následkom okolností, vzniknutých na strane Objednávateľa, alebo vyššou mocou. Obdobne Objednávateľ nie je v omeškaní s úhradou, pokiaľ nemohol svoju povinnosť splniť následkom okolností vzniknutých na strane Zhotoviteľa. Tieto skutočnosti musia byť predložené zápisom, alebo iným preukázateľným materiálom.

7.6. V prípade, ak Zhotoviteľ neukončí dielo z vlastného rozhodnutia podľa tejto Zmluvy, Objednávateľ má nárok na uplatnenie zmluvnej pokuty voči Zhotoviteľovi, a to vo výške 5.000,- Eur a zároveň má Objednávateľ právo od Zmluvy odstúpiť. Neukončením Diela sa rozumie konanie, ak Zhotoviteľ prestane Dielo vykonávať aj napriek tomu, že mu vo vykonávaní Diela nič nebráni a toto jeho nekonanie trvá dlhšie ako 15 dní.

7.7 Zmluvná pokuta bude uplatnená formou vystavenia faktúry so splatnosťou 30 dní od jej doručenia druhej zmluvnej strane.

7.8. Uplatnením zmluvnej pokuty nie je dotknuté právo Objednávateľa na náhradu preukázanej škody, ktorá Objednávateľovi vznikne a ktorú si môže uplatniť v plnej výške popri zmluvnej pokute.

**Čl. VIII.**

**Prechod vlastníckeho práva**

8.1. Objednávateľ sa stáva vlastníkom Diela po jeho odovzdaní a zaplatení ceny Diela Zhotoviteľovi.

8.2. Stavebný materiál a zariadenia potrebné na vykonanie Diela zabezpečuje Zhotoviteľ. Kúpna cena týchto vecí je súčasťou ceny za Dielo. Zhotoviteľ je vlastníkom týchto vecí až do odovzdania Diela a jeho zaplatenia s výnimkou zariadení zaplatených Objednávateľom pred ich zabudovaním.

8.3. Nebezpečenstvo škody na Diele, ako aj na všetkých veciach a materiáloch potrebných na zhotovenie Diela znáša Zhotoviteľ až do času zápisničného prevzatia celého Diela Objednávateľom.

**Čl. IX.**

**Odovzdanie a prevzatie diela**

* 1. Dielo sa považuje za ukončené jeho odovzdaním Zhotoviteľom a prevzatím Objednávateľom. Dielo sa bude odovzdávať po častiach, v lehote podľa čl. III. a schváleného harmonogramu k tejto ZoD.
  2. K odovzdaniu a prevzatiu predmetu plnenia pripraví Zhotoviteľ najmä tieto doklady:

1. doklady a dokumenty k riadiacemu systému – najmä Vyhlásenie o zhode CE určeného výrobku (Riadiaci systém, Riadiaca jednotka) v súlade so Zákonom č. 56/2018 Z.z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a nariadeniami vlády Slovenskej republiky č. 127/2016 Z.z. o elektromagnetickej kompatibilite a č. 148/2016 Z.z. o sprístupňovaní elektrického zariadenia určeného na používanie v rámci určitých limitov napätia na trhu;
2. doklady a dokumenty k RVO - najmä Vyhlásenie o zhode CE určeného výrobku (Rozvádzač verejného osvetlenia) v súlade so Zákonom č. 56/2018 Z.z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a nariadením vlády Slovenskej republiky č. 148/2016 Z.z. o sprístupňovaní elektrického zariadenia určeného na používanie v rámci určitých limitov napätia na trhu;
3. Projektová dokumentáciá skutočného vyhotovenia každého RVO a RE samostane,
4. Revízna správa v zmysle platnej legislatívy pre každý RVO a RE samostatne, Správa o odbornej prehliadke a odbornej skúške elektrického zariadenia NN prípojky podľa STN 33 1500, STN 33 2000-6, STN 33 3320;

e) Protokol o kusovej skúške RVO a RE podľa STN EN 61439-1a STN EN 61439-2;

f) Porealizačné zameranie každého RVO a RE;

g) Dokumentácia v zmysle platných predpisov podľa Vyhlášky č. 179/2020 Z.z o obsahu bezpečnostných opatrení ITVS;

9.3. Objednávateľ nepreberie Dielo, ktorého zjavné vady budú brániť v jeho uvedení   
do prevádzky a jeho riadnemu užívaniu, prípadne ku ktorému nebude odovzdaná dokumentácia v zmysle bodu 9.2 Zmluvy.

9.4. Zhotoviteľ odstráni zistené vady a nedorobky na vlastné náklady.

9.5. Dokladom o splnení a ukončení Diela Zhotoviteľom je Zápis o odovzdaní a prevzatí.

9.6. Objednávateľ a Zhotoviteľ sa dohodli, že akákoľvek vada oznámená Zhotoviteľovi   
po vykonanom odovzdaní Diela, ktorá nebola uvedená v súpise zistených vád, sa bude považovať za záručnú opravu po odovzdaní Diela a nie za vadu alebo nedorobok. Odstránenie takýchto vád sa riadi podľa bodov 5.3., 5.4. a 5.5. tejto Zmluvy a nemá vplyv na celkové odovzdanie Diela.

9.7. Protokol o odovzdaní a prevzatí predmetu ZoD podpíšu všetci prítomní zástupcovia oprávnení k prevzatí Diela za Zhotoviteľa a Objednávateľa, ktorí sa zúčastnili na odovzdaní a prevzatí vykonaných prác.

**Čl. X.**

**Odstúpenie od Zmluvy**

* 1. Od Zmluvy možno odstúpiť mimo prípadov uvedených v tejto Zmluve aj v súlade s ustanovením § 344 a nasl. Obchodného zákonníka. Zhotoviteľovi prináleží náhrada iba za skutočne vykonané práce.
  2. Odstúpenie od Zmluvy musí byť druhej zmluvnej strane oznámené písomne.
  3. Objednávateľ môže odstúpiť od Zmluvy v prípade, že Zhotoviteľ mešká so splnením zmluvného termínu, alebo čiastkového termínu dohodnutého v Zmluve a ak márne uplynie dodatočne stanovená primeraná lehota na plnenie.
  4. Objednávateľ je povinný Zhotoviteľovi doručiť kalkuláciu vzniknutých naviac nákladov a svoje ďalšie nároky súvisiace s odstúpením od Zmluvy najneskôr 14 dní po vyúčtovaní s náhradným Zhotoviteľom.
  5. Zhotoviteľ môže odstúpiť od Zmluvy v prípade, ak Objednávateľ neplní svoje zmluvné povinnosti a tým Zhotoviteľovi znemožní vykonávanie prác. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo Zmluvy a písomne vyhlásiť, že v prípade neplnenia aj po stanovenom termíne od Zmluvy odstúpi.
  6. Práce a dodávky realizované ku dňu odstúpenia od Zmluvy sa vyúčtujú podľa zmluvných cien v preukázateľnom rozsahu a náhrada škody bude poskytovaná podľa ustanovení Obchodného zákonníka.

**Čl. XI.**

**Záverečné ustanovenia**

* 1. V sporných prípadoch sa zmluvné strany riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike. Týmito predpismi sa riadia aj vzťahy neupravené v tejto ZoD.
  2. Zmeny a doplnky tejto Zmluvy budú zmluvné strany riešiť formou očíslovaných písomných dodatkov k tejto ZoD, ktoré sa po obojstrannom súhlasnom podpísaní zmluvnými stranami stanú neoddeliteľnou súčasťou tejto ZoD.
  3. Táto Zmluva nadobúda platnosť dňom je podpisu obidvoma zmluvnými stranami a účinnosť dňom nasledujúcim po dni jej zverejnenia
  4. Meniť alebo dopĺňať obsah tejto Zmluvy je možné len formou písomných dodatkov, ktoré budú platné po potvrdení a podpísaní zástupcami oboch zmluvných strán.
  5. Zmluvné strany sa dohodli, že bez predchádzajúceho písomného súhlasu druhej zmluvnej strany nie je možné realizovať postúpenie pohľadávok vzniknutých z tejto Zmluvy na tretiu osobu. Porušenie tejto povinnosti jednou zo zmluvných strán sa považuje za hrubé porušenie tejto Zmluvy a zároveň zakladá právo druhej zmluvnej strany voči zmluvnej strane, ktorá Zmluvu porušila, na zmluvnú pokutu vo výške 100% nominálnej hodnoty postúpenej pohľadávky.
  6. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1 - Zoznam RVO,

Príloha č. 2 -Typové rozdelenie RVO

Príloha č. 3 - Špecifikácia požiadaviek na riadiaci systém (RS)

Príloha č. 4 - Špecifikácia požiadaviek na rozvádzače verejného osvetlenia (RVO)

Príloha č. 5 - Cenová kalkulácia

Príloha č. 6 – Vyhlásenie o subdodávateľoch

Príloha č. 7 - Poistná zmluva na poistenie zodpovednosti za škodu pri výkone

podnikateľskej činnosti na poistnú sumu minimálne vo výške 200 000,00 EUR

* 1. Zmluva je vyhotovená v 2-och vyhotoveniach, z ktorých Objednávateľ obdrží   
     1 vyhotovenie a Zhotoviteľ 1 vyhotovenie.
  2. Na znak súhlasu s obsahom tejto Zmluvy ju účastníci podpisujú ako prejav ich slobodnej a vážne mienenej vôle.

V Košiciach, dňa ..................... V ............................, dňa ........................

Mesto Košice (Objednávateľ): ............................................. (Zhotoviteľ):

Ing. Jaroslav Polaček ................................................................

primátor

**Príloha č. 6**

**VYHLÁSENIE O SUBDODÁVATEĽOCH**

**Zhotoviteľ**

**Obchodné meno / Názov:**

**Sídlo / Miesto podnikania:**

**IČO:**

Dolu podpísaný zástupca Zhotoviteľa (meno a priezvisko) ....................................., týmto čestne vyhlasujem, že pri plnení predmetu zákazky na stavebné práce s názvom: **„Modernizácia a výmena 30 ks rozvádzačov verejného osvetlenia na území mesta Košice“** ktorá bola uverejnená vo ............................ zo dňa ..............................................,výzvač. ................................. verejným obstarávateľom Mesto Košice, so sídlom: Trieda SNP 48/A, 040 11 Košice, IČO: 00691135

* sa **nebudú** podieľať subdodávatelia a celý predmet zmluvy budeme plniť vlastnými kapacitami\*
* sa **budú** podieľať nasledovní subdodávatelia\*:

⁕Nehodiace sa preškrtnúť

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Obchodný názov subdodávateľa** | **IČO** | **Podiel na realizácii zákazky v %** | **Predmet subdodávky** | **Osoba oprávnená konať v mene subdodávateľa \*\*** | | |
| **Meno a priezvisko** | **Adresa pobytu** | **Dátum narodenia** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |

\*\* Vyplní dodávateľ

*Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f) zákona o verejnom obstarávaní. Splnenie podmienky účasti podľa § 32 ods. 1 písm. e) zákona o verejnom obstarávaní preukazuje subdodávateľ len vo vzťahu k tej časti predmetu zákazky, ktorú má subdodávateľ plniť.*

V ................, dňa:

..................................................................................

*(podpis oprávnenej osoby konať za dodávateľa)*